Številka: 334-003/2017-5

Datum: 13.12.2017

**ZADEVA: Povabilo k predstavitvi idejnih rešitev protokolarnih in priložnostnih daril za Občino Šmartno pri Litiji za obdobje 2018 – 2019**

Občina Šmartno pri Litiji (občina) vabi k predstavitvi idejnih rešitev protokolarnih in/ali priložnostnih daril ter daril zanemarljive vrednosti, ki jih potrebuje za izvajanje svojih protokolarnih aktivnosti. Cilj občine je pridobiti nabor izvirnih, vsebinsko in oblikovno domišljenih daril 4 različnih cenovnih razredov, ki bodo odražala znamenitosti, kulturno dediščino, dosežke ter etnološke in kulinarične značilnosti občine in imela kot taka izrazit promocijski učinek.

Želimo, da darila pripovedujejo in utrjujejo značilne zgodbe občine in na ta način krepijo njihovo prepoznavnost v slovenskem in mednarodnem prostoru.

Občina Šmartno pri Litiji bo izbrala izključno darila, ki predstavljajo Šmartno pri Litiji in občino ter poudarjajo:

* **največje znamenitosti:** zgodovinske, arheološke, arhitekturne, naravne, kulturne, umetniške, športne,..
* **slovite osebnosti občine in njihove dosežke**: slikarji, pesniki, pisatelji, skladatelji, plesalci in drugi kulturniki, ustvarjalci, športniki …
* **Kulinarične in etnološke značilnosti občine**: pijača, jedi, recepti, zelišča, dišave, …

Pri priložnostnih darilih in darilih zanemarljive vrednosti poudarjamo **uporabnost,** ki bo prednost tudi pri protokolarnih darilih.

Išče se izvirnost in sodobna ustvarjalnost, možne so replike dediščine, njene sodobne interpretacije in preoblikovanja.

V primeru živilskih izdelkov je zaželeno, da embalaža učinkuje kot sestavni element darila in ima trajnejšo

reprezentativno vrednost.

**Obvezni elementi:**

**Zgodba:** Vsa darila morajo vključevati opis zgodbe darila v slovenskem in angleškem jeziku: kaj darilo ponazarja, kako je povezano z občino, simbolika in sporočilo darila … .

**Logotip**: Vsa protokolarna darila, če je možno pa tudi priložnostna in darila zanemarljive vrednosti, morajo biti opremljena z logotipom občine (**dovoljeno je smiselno uporabljati samostojno grb**) ki je objavljen v prilogi tega razpisa na spletni strani. Če je v konkretnem primeru bolj primerno, je z logotipom lahko opremljena zgolj embalaža darila.

Darila so opredeljena po sklopih z naslednjimi zahtevami:

1. **PROTOKOLARNA DARILA NAJVIŠJEGA RANGA**

**(darila predsednikom držav in vlad, veleposlanikom, ministrom, vojaškim atašejem, županom, predsednikom mednarodnih organizacij ter institucij ...)**

* + darila morajo biti unikatna (izdelana izključno za naročnika – t. j. občino);
  + darila morajo biti lahka, po možnosti nelomljiva ali z ustrezno zaščitno embalažo in ne prevelika, pri čemer je potrebno upoštevati tudi omejitve letalskega transporta tovrstnih daril;
  + darila morajo vključevati opis zgodbe darila v slovenskem jeziku;
  + darila morajo biti opremljena z logotipom občine;
  + vrednost darila: **največ 40 evrov (z DDV)** za posamezno darilo. Cena mora vključevati strošek izdelave darila in primerne embalaže, vključno s spremljajočim certifikatom v slovenskem in angleškem jeziku.

1. **PROTOKOLARNA DARILA SREDNJEGA RANGA**

**(uradni spremljevalci delegacij in drugi gostje)**

* + darila morajo biti unikatna (izdelana izključno za naročnika – t. j. občino);
  + darila morajo biti lahka, po možnosti nelomljiva ali z ustrezno zaščitno embalažo in ne prevelika, pri čemer je potrebno upoštevati tudi omejitve letalskega transporta tovrstnih daril;
  + darila morajo vključevati opis zgodbe darila v slovenskem jeziku;
  + darila morajo biti opremljena z logotipom občine;
  + vrednost darila: **največ 30 evrov (z DDV)** za posamezno darilo. Cena mora vključevati strošek izdelave darila in primerne embalaže, vključno s spremljajočim certifikatom v slovenskem in angleškem jeziku.

1. **PRILOŽNOSTNA DARILA MANJŠE VREDNOSTI**

**(številčnejše delegacije, ekipe...)**

* + darila naj bodo uporabna, domiselna in unikatna;
  + darila morajo biti lahka, po možnosti nelomljiva ali z ustrezno zaščitno embalažo in ne prevelika, pri čemer je potrebno upoštevati tudi omejitve letalskega transporta tovrstnih daril;
  + v primeru živilskih izdelkov, pri čemer se izognite mesnim ter mlečnim izdelkom, morajo darila imeti rok trajanja vsaj pol leta od nakupa darila;
  + darila morajo vključevati opis zgodbe darila v slovenskem jeziku;
  + priporočamo, da so darila opremljena z logotipom občine;
  + vrednost darila: **največ 15 evrov (z DDV)** za posamezno darilo. Cena mora vključevati strošek izdelave darila, strošek embalaže in strošek potiska darila in/ali embalaže z logotipom občine.

1. **DARILA ZANEMARLJIVE VREDNOSTI**

**(promocijska darila)**

* + darila naj bodo uporabna, domiselna in unikatna;
  + darila morajo biti lahka, po možnosti nelomljiva ali z ustrezno zaščitno embalažo in ne prevelika, pri čemer je potrebno upoštevati tudi omejitve letalskega transporta tovrstnih daril;
  + v primeru živilskih izdelkov, pri čemer se izognite mesnim ter mlečnim izdelkom, morajo darila imeti rok trajanja vsaj pol leta od nakupa darila;
  + darila morajo vključevati opis zgodbe darila v slovenskem jeziku;
  + priporočamo, da so darila opremljena z logotipom občine;
  + vrednost darila: **največ 8 evrov (z DDV)** za posamezno darilo. Cena mora vključevati strošek izdelave darila, strošek embalaže in strošek potiska darila in/ali embalaže z logotipom občine.

Idejnih rešitev daril, katerih vrednost bo presegala vrednost, določeno za posamezen sklop, ne bomo upoštevali, kot tudi ne rešitev, ki ne predstavljajo občine ali kako drugače ne izpolnjujejo kriterijev, določenih v posameznem sklopu.

Vzorec ali prototip darila mora biti izdelan do vsebinske, likovne in tehnološke stopnje, ki zagotavlja hitro izdelavo ustreznega števila.

Vabim vas, da nam **najpozneje do srede, 31.01.2018, pošljete do tri slike darila, zgodbo darila (priloga 2), stroškovnik, skenirano potrdilo o avtorstvu izdelka (priloga 1) in rok dobavljivosti darila na** [**info@smartno-litija.si**](mailto:info@smartno-litija.si)**.**

Po tem roku bo komisija imenovana s strani župana pregledala darila izbrala ponudnike. Z izbranimi ponudniki se bo komisija dogovorila za individualen termin, da nam boste predstavili vzorec ali prototip vašega darila.

Za podrobnejše informacije vam je na voljo Nataša Dobravec (01 8962 770; natasa.dobravec@smartno-litija.si).

Z avtorji izbranih rešitev bomo sklenili pogodbo/naročilo o dobavi protokolarnih in/ali priložnostnih daril ter daril zanemarljive vrednosti glede na potrebe protokola občine v obdobju 2018-2019. Občina si pridružuje pravico, da ne izbere rešitev in ponovi postopek natečaja.

**Občina Šmartno pri Litiji**

PRILOGE:

* + **Priloga 1: Izjava o avtorstvu**
  + **Priloga 2: Zgodba darila**

Priloga 1 (v kolikor je več avtorjev, se pošlje več ločenih izjav):

**Izjava o avtorstvu**

Spodaj podpisani \_\_\_\_\_\_\_\_\_\_\_\_\_\_\_ rojen \_\_\_\_\_\_\_\_, stanujoč \_\_\_\_\_\_\_\_\_\_\_\_\_\_\_\_\_,

izjavljam,

da sem avtor izdelanega protokolarnega darila.

Mesto, datum

IME PRIIMEK

PODPIS

Priloga 2: Zgodba darila

**Ime izdelka in opis v SLO jeziku (do 250 besed)**